Държавен вестник, бр. 79, 2017 г., стр. 11

БРОЙ  79	
Д Ъ Р Ж А В Е Н  В Е С Т Н И К 	
СТР.  11  
§ 7. Член 42 се изменя така:
„Чл. 42. (1) Целева помощ за изработване, 
покупка и/или ремонт на медицински изделия 
и/или помощни средства, приспособления 
или съоръжения и за допълнителна парична 
помощ за пътни разходи в страната за изра-
ботване, покупка и/или ремонт на помощни 
средства, приспособления и съоръжения и/или 
медицински изделия се отпуска въз основа на 
заявление-декларация по образец, утвърден от 
министъра на труда и социалната политика, 
подадено до дирекция „Социално подпомагане“ 
по постоянния му адрес от:
1. лицето с увреждане, от негов законен пред-
ставител или от упълномощено от него лице;
2. законните представители или семействата 
на роднини или близки или приемни семейства, 
при които са настанени деца по реда на чл. 26 
от Закона за закрила на детето – за лицата под 
18-годишна възраст;
3. директорите на специализираните инсти-
туции, в които са настанени деца с увреждания.
(2) Директорът на дирекция „Социално 
подпомагане“ или упълномощено от него длъж-
ностно лице в срок 10 дни след подаването на 
заявление-декларация издава заповед, с която 
отпуска или отказва помощта по ал. 1.
(3) Заповедта за отпускане или за отказ се 
съобщава писмено на лицето, подало заявление-
декларацията, в 7-дневен срок от издаването є. 
В случаите, когато помощта е отпусната, заедно 
със заповедта се предоставя и екземпляр на 
приемно-предавателния протокол по образец 
съгласно приложение № 14 към чл. 43а, ал. 3.
(4) Заповедта за отказ за отпускане на по-
мощта по ал. 1 задължително се мотивира.
(5) Заповедта по ал. 2 се обжалва пред ди-
ректора на регионалната дирекция за социално 
подпомагане по реда на Административнопро-
цесуалния кодекс. Обжалването спира изпъл-
нението, като не се допуска предварително 
изпълнение.
(6) Целевата помощ за покупка и ремонт 
на медицински изделия, помощни средства, 
приспособления и съоръжения се изплаща 
най-късно до края на месеца, следващ месеца 
на съобщаване на заповедта по ал. 3, в рам-
ките на бюджетната година, с изключение на 
целевата помощ за декември, която се изплаща 
най-късно до 31 януари на следващата година.
(7) Заповедите за отпускане на целеви по-
мощи за медицински изделия по т. 1 – 4, 6 и 
7 от приложение № 7 към чл. 40, ал. 1 след 
изтичането на експлоатационния срок се изда-
ват въз основа на първоначалните медицински 
документи, удостоверяващи нуждата от тях.
(8) Лицата, получили помощни средства, 
приспособления, съоръжения и/или меди-
цински изделия, имат право на допълнителна 
парична помощ за пътни разходи в страната, 
когато тези помощни средства, приспособле-
ния, съоръжения и/или медицински изделия 
не могат да бъдат изработени, закупени или 
ремонтирани по постоянен адрес и тяхното 
присъствие е необходимо.
(9) За получаване на допълнителната парична 
помощ по ал. 8 към подаденото заявление-де-
кларация по ал. 1 лицето представя в дирекция 
„Социално подпомагане“ по постоянен адрес:
1. билет за използваното превозно сред-
ство – влак втора класа или автобус;
2. документ от лицето, което изработва, 
предоставя или извършва ремонт на помощ-
ните средства, приспособления, съоръжения 
и/или медицински изделия, потвърждаващ, 
че лицето се е явило за вземане на мярка, 
проба или за получаване на готовото помощно 
средство, приспособление, съоръжение и/или 
медицинско изделие.
(10) Директорът на дирекция „Социално 
подпомагане“ или упълномощено от него длъж-
ностно лице в срок до 10 дни от представянето 
на документите по ал. 9 издава мотивирана 
заповед за отпускане на помощта.
(11) Допълнителна парична помощ по ал. 8 
получават и придружителите на децата до 18 
години.
(12) Лицата, които ползват личен превоз, 
получават допълнителна парична помощ по 
ал. 8 в размерите за влак втора класа или ав-
тобус срещу представен документ по ал. 9, т. 2.
(13) Допълнителната парична помощ за път-
ни разходи в страната се изплаща най-късно до 
края на месеца, следващ месеца на съобщаване 
на заповедта по ал. 10, в рамките на бюджетната 
година, с изключение на допълнителната помощ 
за декември, която се изплаща най-късно до 
31 януари на следващата година.“
§ 8. В чл. 43, ал. 1 след думите „ремонта 
за тях“ се добавя „и за допълнителна парична 
помощ за пътни разходи в страната за изра-
ботване, покупка или ремонт на помощни 
средства, приспособления и съоръжения и/
или медицински изделия“.
§ 9. В чл. 44 т. 2 се отменя.
§ 10. Член 45 се отменя.
Преходни и заключителни разпоредби
§ 11. Заявления-декларациите, подадени на 
основание чл. 11, ал. 1, чл. 32, ал. 1 – 4, чл. 42, 
ал. 1 и чл. 45, ал. 2 до влизането в сила на това 
постановление, се разглеждат и приключват по 
досегашния ред.
§ 12. В срок до 15 януари 2018 г. изпълни-
телният директор на Агенцията за социално 
подпомагане да представи на министъра на 
труда и социалната политика за утвърждаване 
проектите на образци на заявления-декларации-
те по чл. 11, ал. 1 и по чл. 42, ал. 1 от Правил-
ника за прилагане на Закона за интеграция на 
хората с увреждания, приет с Постановление 
№ 343 на Министерския съвет от 2004 г.
§ 13. Постановлението влиза в сила от 
1 януари 2018 г.
Министър-председател:  
Бойко Борисов
Главен секретар на Министерския съвет:  
Веселин Даков
7206